HAARP

HAARP (skraćenica za engl. High Frequency Active Auroral Research Program, Program aktivnog auroralnog istraživanja visoke frekvencije) američki je civilni i vojni istraživački program pri kojem se koriste visoko frekventni radiotalasi za istraživanje gornjih djelova zemljine atmosfere (osobito ionosfere). Druga svrha je istraživanje širenja radiotalasa, komunikacije i navigacije. Nalazi se sjeveroistočno od mjesta Gakona na Aljasci, a projektom upravlja Univerzitet Aljaske, US Air Force i Ratna mornarica SAD. Ukupno je 14 univerziteta je bilo uključeno u planiranje sistema. HAARP je nastao od patentiranih istraživanja Bernarda Eastlunda i Nicholasa Christofilosa 1980. godine. Slični projekti u drugim zemljama Slična istraživanja nalaze se u nekoliko drugih zemalja: Norveška: Projekt EISCAT kod Tromsø (1000 MW ERP) i Svalbard Sjedinjene Američke Države: stariji projekt HIPAS blizu Fairbanksa (Aljaska) i Arecibo/Puerto Rico Rusija: Projekt Sura kod Nižnji Novgoroda (190 MW ERP) Peru: Jicamarca Ionospheric Radio Observatory Kritika HAARP je predmet raznih teorija zavjere u kojima se označava kao "tajni projekat" i povezuje sa nastancima prirodnih katastrofa poput potresa, poplava i vulkanskih erupcija. Civilni zaposlenici projekta dolaze s nekoliko univerziteta i privatnih kompanija, kao, naprimjer, Univerziteta Aljaske, Univerziteta Stanford, Univerziteta Massachusettsa, Univerziteta Clemson, Državnog univerziteta Penn, Dartmouth Collegea, Univerziteta u Tulsi, Univerziteta Marylanda i Univerziteta Cornell. Fotografije projekta nisu tajne i dostupne su javnosti. Redovno se održavaju dani otvorenih vrata", a studenti mogu raditi praksu na stanici HAARP-a. Reference Vanjski linkovi "Gigantski grejači – globalna mreža sistema za eksperimentisanje jonosferom (I)", Goran Kalauzović, magazin Odbrana, Arsenal, br. 61. "Nedostupna saznanja – globalna mreža sistema za eksperimentisanje jonosferom (II)", Goran Kalauzović, magazin Odbrana, Arsenal, br. 62. "Nepoznato oružje – gobalna mreža sistema za eksperimentisanje jonosferom (III)", Goran Kalauzović, magazin Odbrana, Arsenal, br. 63.